*SVEUČILIŠTE U ZAGREBU*

*MEDICINSKI FAKULTET*

*raspisuje*

*NATJEČAJ*

*za zasnivanje radnog odnosa*

***1. Radno mjesto III vrste - Tehnički suradnik (m/ž)*** *u Odsjeku za financije i računovodstvo. Radni odnos zasniva se na neodređeno vrijeme, s punim radnim vremenom, uz uvjet probnog rada u trajanju od dva (2) mjeseca.*

*Uvjeti:*

* *kvalifikacija stečena završetkom srednjoškolskog obrazovanja u trajanju od najmanje četiri godine društvenog usmjerenja (ekonomist, komercijalist)*
* *poznavanje engleskog jezika*
* *poznavanje standardnih informatičkih alata (MS Office)*

*Prednosti:*

* *iskustvo rada u visokom obrazovanju na istim ili sličnim poslovima*
* *izražena vještina komunikacije i timskog rada*

***Uz pisanu prijavu na natječaj treba priložiti****:*

* *dokazi o ispunjavanju uvjeta natječaja*
* *životopis*
* *preslika domovnice ili izvadak iz aplikacije e-građani*

*Pristupnik koji ostvaruje pravo prednosti pri zapošljavanju prema posebnim propisima dužan je u prijavi na natječaj dostaviti dokumentaciju prema zakonu koji uređuje prava hrvatskih branitelja iz Domovinskog rata i članova njihovih obitelji, odnosno pozvati se na to pravo prema drugim propisima i ima prednost u odnosu na ostale pristupnike samo pod jednakim uvjetima.*

*Nepravovremene, nepotpune i nepotpisane ponude, odnosno ponude bez preslika te bez traženih dokumenata neće se uzimati u obzir.*

*Na natječaj se mogu prijaviti osobe obaju spolova.*

*Za prijavljene kandidate provesti će se testiranje.*

*Preslike traženih dokumenata ostaju u arhivi Medicinskog fakulteta te se ne vraćaju pristupnicima.*

*Prijave s dokumentacijom predaju se isključivo preporučenom poštom, u roku 8 dana od objave natječaja u Narodnim novinama, na adresu:*

*Sveučilište u Zagrebu, Medicinski fakultet, Zagreb, Šalata 3, s naznakom:*

*»Za natječaj – ne otvaraj«(potrebno je upisati redni broj i naziv radnog mjesta za koje se podnosi prijava).*

*Odluka o izboru bit će objavljena na mrežnoj stranici Medicinskog fakulteta Sveučilišta u Zagrebu.*